ai4bharat/Pralekha huggingface dataset:
सुक्ष्म, लघु आणि मध्यम उदयोग मंत्रालय
भारतातील सर्व एफएमसीजी कंपन्यांना मागे टाकत 2021-22 मध्ये खादीने 1 लाख कोटी रुपयांच्या उलाढालीचा टप्पा केला पार
नवी दिल्ली, 30 एप्रिल 2022
भारतातील सर्व एफएमसीजी कंपन्यांना मागे टाकत खादी आणि ग्रामोद्योग आयोगाने  नवी उंची गाठली आहे. यासाठी पंतप्रधान नरेंद्र मोदी यांनी सतत दिलेल्या पाठिंब्याबद्दल धन्यवाद देत खादी आणि ग्रामोद्योग आयोगाने प्रथमच 1.15 लाख कोटी रुपयांची उलाढाल केली आहे, ही उलाढाल देशातील कोणत्याही एफएमसीजी कंपन्यांच्या उलाढालींपेक्षा लक्षणीय आहे. यामुळे खादी आणि ग्रामोद्योग आयोग ही देशातील एकमेव कंपनी आहे जिने 1 लाख कोटी रुपयांची उलाढाल नोंदवली आहे.
आर्थिक वर्ष 2021-22 मध्ये, खादी आणि ग्रामोद्योग आयोगाची एकूण उलाढाल 1,15,415.22 कोटी रुपये होती , आधीच्या वर्षी ही उलाढाल 2020-21 95, 741.74 कोटी रुपये होती. खादी आणि ग्रामोद्योग आयोगाने उलाढालीत 2020-21 या वर्षापासून 20.54% ची वाढ नोंदवली आहे.2014-15 च्या तुलनेत, 2021-22 मध्ये खादी आणि ग्रामोद्योग क्षेत्रातील एकूण उत्पादनात 172% ची प्रचंड वाढ झाली आहे तर या कालावधीत एकूण विक्री 248% पेक्षा जास्त वाढली आहे. कोविड-19 महामारीच्या दुसऱ्या लाटेमुळे, 2022 मध्ये एप्रिल ते जून या पहिल्या 3 महिन्यांत देशात अंशतः टाळेबंदी असतानाही खादी आणि ग्रामोद्योग आयोगाची ही मोठी उलाढाल आहे.
खादी आणि ग्रामोद्योगाचे आयोगाचे अध्यक्ष, विनय कुमार सक्सेना यांनी ,खादीच्या उलाढालीत अभूतपूर्व वाढीचे श्रेय हे देशात खादीला प्रोत्साहन देण्यासाठी पंतप्रधान नरेंद्र मोदी यांनी सतत दिलेल्या पाठिंब्याला दिले.त्याचवेळी, नाविन्यपूर्ण योजना, सर्जनशील विपणन नवकल्पना आणि विविध मंत्रालयांचे सक्रिय पाठबळ यामुळे अलीकडच्या वर्षांत खादीच्या प्रगतीत भर पडली आहे. आत्मनिर्भरता साध्य करण्यासाठी "स्वदेशी" आणि विशेषत: "खादी" चा प्रचार करून पंतप्रधानांनी वारंवार केलेल्या आवाहनामुळे ही आश्चर्यकारक वाढ नोंदवण्यात आली आहे., आज खादी देशातील सर्व एफएमसीजी कंपन्यांपेक्षा आघाडीवर आहे, असे त्यांनी सांगितले.S.Kane/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
अर्थ मंत्रालय
28 कोटी रुपयांची जीएसटी कर चुकवेगिरी करणाऱ्यांना केंद्रीय कर, दिल्ली पूर्व आयुक्तालयाकडून अटक
(नवी दिल्ली, 24 मे 2018
केंद्रीय कर, दिल्ली पूर्व आयुक्तालयाने अंदाजे 28 कोटी रुपयांची जीएसटी कर चुकवेगिरी करणाऱ्या पिता-पुत्राला 22 मे 2018 रोजी अटक केली. हे दोघेही शहादरा येथील निवासी आहे. या दोघांनी इनपूट कर चलन भरताना त्यात अंदाजे 28 कोटी रुपयांचा घोटाळा केला आहे. 1 जुलै 2017 पासून अंमलबजावणी झालेल्या नवीन कर प्रणाली अंतर्गत दिल्ली येथून ही पहिली अटक आहे.
B.Gokhale/S.Mhatre/P.Kor
आरोग्य आणि कुटुंब कल्याण मंत्रालय
कोविड – 19 बाबत अद्ययावत माहिती
देशव्यापी लसीकरण मोहिमेअंतर्गत भारताने आतापर्यन्त एकूण 103.53 कोटी मात्रा दिल्या आहेत
गेल्या 24 तासात 13,451 नवीन रुग्णांची नोंद झाली,
सध्या रुग्ण बरे होण्याचा दर 98.19%;; मार्च 2020 पासून सर्वाधिक दर
गेल्या 24 तासात देशभरात 14,021 रुग्ण बरे झाले, एकूण बरे झालेल्या रुग्णांची संख्या वाढून 3,35,97,339
उपचाराधीन रुग्णांची संख्या एकूण रुग्णसंख्येच्या 1 % पेक्षा कमी आहे, सध्या त्याचे प्रमाण 0.48%, मार्च 2020 पासून सर्वात कमी रुग्णसंख्या
देशातील उपचाराधीन रुग्णांची संख्या सध्या 1,62,661 आहे, गेल्या 242 दिवसांमधील ही सर्वात कमी संख्या
साप्ताहिक पॉझिटिव्हिटी दर  , गेले 33 दिवस 2 % पेक्षा कमी
दैनंदिन पॉझिटिव्हिटी दर  , गेले 23 दिवस 2 % पेक्षा कमी
आतापर्यंत एकूण 60.32 कोटी चाचण्या करण्यात आल्या.
अर्थ मंत्रालय
केंद्रीय अंदाजपत्रकामध्ये कॉर्पोरेट ऋण बाजाराला व्यापक करण्यासाठी प्रस्तावित उपाय योजना
सरकार रिझर्व्ह बँक, सेबीसारख्या नियामक संस्थांना बरोबर घेवून कार्य करणार, त्यामुळे भांडवली बाजारातल्या ‘एए’ श्रेणीतल्या बाँडस्चे अनुषंगिक रूपात मान्यता देण्यासाठी सक्षम बनवणे शक्य
नवी दिल्ली, 5 जुलै 2019
केंद्रीय वित्त आणि कंपनी कार्यमंत्री निर्मला सीतारमण यांनी आज लोकसभेमध्ये 2019-20 चा केंद्रीय अर्थसंकल्प सादर करताना सांगितलं की, सरकार कॉर्पोरेट ऋण बाजाराला व्यापक करण्यासाठी उपाय योजनेचा प्रस्ताव मांडत आहे.
वित्तमंत्री म्हणाल्या, कॉर्पोरेट ऋण बाजार संरचना क्षेत्रासाठी महत्वाचे आहे. गेल्या दोन वर्षांमध्ये बाँडस्च्या संख्या आणि मूल्यांमध्ये थोडी घट झाली आहे. त्यामुळे हा बाजार व्यापक करण्याची गरज सरकारला वाटते. सरकारने प्रस्तावित केलेले उपाय -
- कॉर्पोरेट ऋण बाँडमध्ये कॉर्पोरेट त्रिपक्षीय रेपो बाजाराला विस्तार देण्यासाठी सरकार रिझर्व्ह बँक, सेबीसारख्या नियामक संस्थांना बरोबर घेवून कार्य करणार आहे. यामुळे भांडवली बाजारातल्या ‘एए’ श्रेणीतल्या बाँडस्चे अनुषंगिक रूपात मान्यता देण्यासाठी सक्षम बनवणे शक्य होणार आहे.
- ‘आयएसआयएन’ कॅपिंगमुळे निर्माण होत असलेल्या विषयांसह कॉर्पोरेट बाँडसाठी ट्रेडिंग प्लेसफॉर्मच्या अनुकूलतेची समीक्षा करण्यात येईल.
B.Gokhale/S.Bedekar/D.Rane
(Visitor Counter : 52
उपराष्ट्रपती कार्यालय
ज्ञान आणि सक्षमीकरणाच्या माध्यमातून समाजाचे परिवर्तन करण्यासाठी शिक्षण हे महत्त्वाचे साधन-उपराष्ट्रपती
(नवी दिल्ली, 5 जुलै 2018
ज्ञान आणि सक्षमीकरणाच्या माध्यमातून समाजाचे परिवर्तन करण्यासाठी शिक्षण हे सर्वात महत्त्वाचे साधन आहे असे उपराष्ट्रपती एम. व्यंकय्या नायडू यांनी म्हटले आहे. आज पोर्ट ब्लेअर येथे डॉ. बाबासाहेब आंबेडकर तंत्रज्ञान संस्थेत उपस्थितांना ते संबोधित करत होते. वेगाने बदलणाऱ्या ज्ञान आधारित अर्थव्यवस्थेच्या नवीन आव्हानांना सामोरे जाण्यासाठी देशातील उच्च शिक्षण व्यवस्थेने स्वत:चा नव्याने शोध घ्यायला हवा, असे ते म्हणाले.
खऱ्या शिक्षणाद्वारे विद्यार्थ्यांच्या सर्वांगीण विकासाला चालना मिळायला हवी असे ते म्हणाले. शैक्षणिक उत्कृष्टतेबरोबरच स्वयंरोजगाराच्या कौशल्यावरही समान भर द्यायला हवा. उच्च शिक्षण संस्थांमधून शिक्षण घेतलेल्या विद्यार्थ्यांकडे केवळ शैक्षणिक गुणवत्ता नको, तर प्रामाणिकपणाबरोबरच नैतिक मूल्ये ही असायला हवीत यावर त्यांनी भर दिला. बालवयातच मुलांमध्ये वैज्ञानिक दृष्टीकोन जोपासण्याची गरज त्यांनी व्यक्त केली.
उपराष्ट्रपतींनी विद्यार्थ्यांना नोकरी शोधण्याऐवजी नोकरी देणारे बनण्याचे आवाहन केले. तसेच त्यांनी विद्यार्थ्यांना सर्जनशील, नाविन्यपूर्ण आणि नवीन कल्पनांचा शोध घेण्याची सूचना केली.
S.Tupe/S.Kane/P.Kor
रेल्वे मंत्रालय
कोल्हापुरातील रेल्वे स्थानक आणि विमानतळ यासारख्या पायाभूत सुविधांचा पुनर्विकास करतांना, कोल्हापूरची ऐतिहासिक वैशिष्ट्ये अधोरेखित केली जातील : खासदार धनंजय महाडीक
पंतप्रधानांच्या हस्ते देशभरातील 508 रेल्वे स्थानकांच्या पुनर्विकासाची पायाभरणी
आधुनिकीकरणाच्या दिशेने वाटचाल करताना, भारतीय रेल्वे स्थानके आपली ‘जुनाट आणि सुविधांचा अभाव’ अशी प्रतिमा मागे सोडून उत्कृष्ट स्थानकांच्या नव्या युगाकडे प्रवास करत आहेत. श्री छत्रपती शाहू महाराज टर्मिनस कोल्हापूर येथे झालेल्या कार्यक्रमात उपस्थितांना संबोधित करताना खासदार धनंजय महाडिक यांनी केंद्र सरकारच्या दूरदर्शी विकास प्रयत्नांची प्रशंसा केली. कोल्हापूर रेल्वे स्थानकाच्या इमारतीच्या पुनर्विकासाच्या आराखड्यात ह्या शहराची ऐतिहासिक वैशिष्ट्ये कायम ठेवण्यात आली तसेच अत्यंत सुयोग्यपणे सामावून घेतल्याबद्दल आनंद व्यक्त केला.
रेल्वेच्या इतिहासात, एक ऐतिहासिक मैलाचा दगड स्थापन करत, पंतप्रधान नरेंद्र मोदी यांच्या हस्ते आज, आभासी माध्यमातून देशभरातील 508 रेल्वे स्थानकांच्या पुनर्विकासाची पायाभरणी करण्यात आली आहे. 24,470 कोटी रुपये खर्चाची तरतूद असलेल्या या व्यापक पुनर्विकास योजनेत महाराष्ट्रातील 44 स्थानकांसह 27 राज्ये आणि केंद्रशासित प्रदेशातील स्थानकांचा समावेश आहे .
भारतीय रेल्वेचे मुख्य प्रकल्प व्यवस्थापक, प्रकाश उपाध्याय यांनी, सर्वसमावेशक पॉवरपॉइंट सादरीकरणाद्वारे उपस्थितांसामोर पुनर्विकासाचा आराखडा प्रभावीपणे मांडत सुधारित कोल्हापूर रेल्वे स्थानकासाठीचा व्यापक दृष्टीकोन सांगितला. स्थानकाच्या नव्या आराखड्यात प्रवाशांचा सुखद सोयी सुविधांचा अनुभव देण्यासाठी अत्याधुनिक सुविधा उभारल्या जाणार आहेत. यात, प्रशस्त पोर्टिको, 12-मीटर लांबीचा पादचारी पूल , लिफ्ट, रॅम्प आणि एस्केलेटर यासारख्या दिव्यांगांसाठी अनुकूल सुविधा यांचा समावेश आहे. तसेच गाडीची माहिती प्रणाली दर्शवणारी आधुनिक व्हिडिओ डिस्प्ले युनिट्सही असतील. श्री छत्रपती शाहू महाराज टर्मिनस कोल्हापूरच्या प्रस्तावित पुनर्विकासाविषयी अधिक तपशील वाचण्यासाठी कृपया येथे क्लिक करा.
देशाच्या स्वातंत्र्यलढ्यातील त्यांच्या महत्त्वपूर्ण योगदानासाठी ओळखले जाणारे आदरणीय स्वातंत्र्यसैनिक कलगौडा पाटील आणि वसंतराव माने यांचा सत्कारही यावेळी झाला.
उत्सवाचा एक भाग म्हणून, विविध शाळांमध्ये आयोजित, चित्रकला स्पर्धेतील विजेत्यांना सन्मानित करण्यात आल्याने कार्यक्रमाला तरुणांच्या सर्जनशीलता अनुभवता आली. याशिवाय अनेक शाळांनी एकता आणि आनंदाची भावना व्यक्त करत स्फूर्तीवंत गाणी आणि नृत्याच्या सादरीकरणाने कार्यक्रमाची शोभा वाढवली.
मध्य रेल्वेच्या पुणे विभागाच्या वैद्यकीय विभागाने या समारंभात उपस्थितांच्या आरोग्याची काळजी घेत प्रथमोपचार बूथची व्यवस्था करून प्रवाशांच्या कल्याणासाठी आपली बांधिलकी सिद्ध केली.
यावेळी विभागीय वित्त व्यवस्थापक राहुल पाटील तसेच श्री छत्रपती शाहू महाराज टर्मिनस कोल्हापूरचे स्टेशन मास्तर विजय कुमार आणि इतर मान्यवर उपस्थित होते.
भारतीय रेल्वे स्थानकांची पुनर्कल्पना, नागरिकांसाठी अखंड आणि सोयीचे वाहतूक जाळे तयार करण्याच्या सरकारच्या दृष्टीकोनाशी सुसंगत आहे. विमानतळ, रस्ते आणि रेल्वे यांचा एकत्रितपणे विकास केला जात आहे, प्रवासात क्रांती घडवून आणली जात आहे आणि एकूणच जीवनमानाचा दर्जा सुधारत आहे.
श्री छत्रपती शाहू महाराज टर्मिनस कोल्हापूरच्या प्रस्तावित पुनर्विकासाबाबत अधिक तपशील जाणून घेण्यासाठी कृपया येथे क्लिक करा.
पंतप्रधान कार्यालय
पंतप्रधान नरेंद्र मोदी आणि दक्षिण अफ्रिकेचे अध्यक्ष यांच्यामध्ये दूरध्वनीवरून चर्चा
(नवी दिल्ली, 17 एप्रिल 2020
पंतप्रधान नरेंद्र मोदी यांनी आज दक्षिण अफ्रिकेचे अध्यक्ष सिरील रामाफोसा यांच्याबरोबर दूरध्वनीवरून चर्चा केली.
उभय नेत्यांनी यावेळी कोविड-19 या जागतिक महामारीच्या पार्श्वभूमीवर देशांतर्गत, प्रादेशिक आणि जागतिक स्तरावर निर्माण झालेल्या आव्हानाविषयी आपआपली मते व्यक्त केली. या आजाराचा प्रसार रोखण्यासाठी दोन्ही देशात कोणती पावले उचलण्यात येत आहेत, तसेच लोकांच्या आरोग्याच्या रक्षणासाठी त्याचबरोबर आर्थिक दुष्परिणाम कमीतकमी व्हावेत, यासाठी सरकार करत असलेल्या उपाय योजनांची चर्चा केली.
सध्याच्या कठीण परिस्थितीचा सामना करण्यासाठी दक्षिण अफ्रिकेला आवश्यक असलेल्या औषधांचा पुरवठा करण्यासाठी भारताच्यावतीने सर्वतोपरी मदत करण्यात येईल, असे आश्वासन पंतप्रधान मोदी यांनी योवळी दिले.
कोविड-19 महामारीचा प्रसार संपूर्ण खंडामध्ये झाला आहे. अशा संकटाच्या काळात अफ्रिकन संघाचे अध्यक्ष म्हणून राष्ट्राध्यक्ष रामाफोसा पुढाकार घेवून अतिशय कार्यक्षमतेने समन्वयकाची भूमिका पार पाडत आहेत, याबद्दल पंतप्रधानांनी त्यांचे कौतुक केले.
भारत आणि दक्षिण अफ्रिका यांच्यामध्ये शतकांपासून जुने मैत्रीचे दृढ नाते आहे. यामुळे दोन्ही देशांतल्या माणसां-माणसांमध्ये ऋणानुबंध जुळले आहेत. हे लक्षात घेवून या कोरोनाविरुद्धच्या लढाईमध्ये अफ्रिकेच्या प्रयत्नांना भारताकडून पूर्ण सहकार्य मिळेल, असे आश्वासनही पंतप्रधान यांनी यावेळी दिले.
B.Gokhale/S.Bedekar/P.Kor
नौवहन मंत्रालय
सरकारच्या आठ वर्षांच्या कार्यकाळाबद्दल डीडी न्यूजची विशेष परिषद
परिषदेच्या दुसऱ्या दिवशी केंद्रीय मंत्री सर्बानंद सोनोवाल यांचा सहभाग
"गेल्या आठ वर्षांत 'आयुष' चे स्वरूप सुधारले असून, भारतात व भारताबाहेरही 'आयुष'ने विश्वास जिंकला आहे"- सर्बानंद सोनोवाल
पीएम गतीशक्ती अंतर्गत विविध मंत्रालये समन्वयाने काम करत असल्याची सोनोवाल यांच्याकडून प्रशंसा
नवी दिल्ली, 7 जून 2022
पंतप्रधान नरेंद्र मोदी यांच्या नेतृत्वातील सरकारला आठ वर्षे पूर्ण होत असताना, डी डी न्यूजने एक विशेष परिषद आयोजित केली आहे. ‘आठ साल मोदी सरकार: सपने कितने हुए साकार’ नावाची ही परिषद 3 जूनला सुरु झाली असून येत्या 11 जूनपर्यंत ती चालणार आहे. केंद्रीय बंदरे, जहाजबांधणी आणि जलमार्ग तथा आयुष मंत्री सर्बानंद सोनोवाल यांनी या परिषदेच्या दुसऱ्या दिवशी म्हणजे 4 जूनला परिषदेत उपस्थिती लावली.
"पंतप्रधान नरेंद्र मोदी यांच्या दूरदृष्टीमुळे 'आयुष' बद्दल केवळ भारतातच नव्हे तर जगभरात विश्वास निर्माण झाला असून, जगभरात 'आयुष'चा स्वीकार होण्याचे प्रमाणही वाढले आहे", असे प्रतिपादन सोनोवाल यांनी या मुलाखतीत केले. "भारतात जामनगर येथे जागतिक आरोग्य संघटनेचे पारंपरिक औषधांसाठीचे जागतिक केंद्र स्थापन झाल्यामुळे, देशोदेशी पारंपरिक औषधपद्धती विकसित करण्याच्या बाबतीत जगाचे नेतृत्व भारताकडे चालत आले आहे", असेही त्यांनी सांगितले. तसेच योगाच्या बाबतीत भारत नेहमीच जगद्गुरूच्या भूमिकेत असल्याचे सांगत, यावर्षीही 25 कोटींपेक्षा अधिक लोकांचा सहभाग घेऊन आंतरराष्ट्रीय योगदिन साजरा करण्याच्या दृष्टीने सर्व नियोजन सुरु असल्याची माहिती त्यांनी दिली.
बंदरांच्या आधुनिकीकरणाविषयी आणि जहाजबांधणी व जलमार्ग क्षेत्रात पीएम गतीशक्ती योजनेविषयीही सोनोवाल यांनी आपले विचार मांडले. कार्यप्रवणता आणि क्षमता या दोन्ही बाबतींत भारताच्या बंदरांची स्पर्धात्मकता वाढवणे गरजेचे तसेच देशासाठी महत्त्वाचे होते, असे त्यांनी अधोरेखित केले. भूतकाळातील सरकारांनी ईशान्य भारताकडे दुर्लक्ष केल्याच्या पार्श्वभूमीवर विद्यमान सरकारला ही परिस्थिती पालटून टाकायची आहे, आणि त्यासाठी सरकार वचनबद्ध आहे, अशी ग्वाही सोनोवाल यांनी दिली. 'ईशान्य भारताकडे दुर्लक्ष करण्याच्या पूर्वीच्या सरकारांच्या भूमिकेमुळे, त्या भागात अशांतता माजवण्यामध्ये ज्यांचे हितसंबंध गुंतले होते, अशा शक्तींना मोकळे रान मिळाले होते', अशी टीकाही सोनोवाल यांनी केली.
संपूर्ण मुलाखत पाहण्यासाठी कृपया येथे क्लिक करावे: https://youtu.be/PFtxu_yZs7IS.Kane/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 91
शिक्षण मंत्रालय
मनुष्यबळ विकास मंत्रालयाच्या “स्टडी इन इंडिया” या उपक्रमाचा आणि पोर्टलचा सुषमा स्वराज आणि डॉ. सत्यपाल सिंह यांच्या हस्ते प्रारंभ
नवी दिल्ली, 18 एप्रिल 2018
मनुष्यबळ विकास मंत्रालयाच्या “स्टडी इन इंडिया” पोर्टलसह  स्टडी इन इंडिया या उपक्रमाचा आज नवी दिल्ली येथे परराष्ट्र व्यवहार मंत्री सुषमा स्वराज आणि मनुष्यबळ विकास राज्यमंत्री डॉ. सत्यपाल सिंह यांच्या हस्ते प्रारंभ झाला.
ज्ञानतृष्णा ही भारतीय संस्कृतीचा पाया आहे, असे स्वराज यांनी यावेळी सांगितले. “वसुधैव कुटुंबकम्” आणि “सर्वधर्म समभाव” या आपल्या प्राचीन संकल्पना चिरंतन आहेत, असे त्या म्हणाल्या.
मनुष्यबळ विकासमंत्री प्रकाश जावडेकर यांनी कार्यक्रमात व्हिडिओच्या माध्यमातून संदेश दिला. “स्टडी इन इंडिया” उपक्रमामुळे परदेशी विद्यार्थ्यांना भारतीय शैक्षणिक संस्थांची कवाडे खुली होणार आहे. सुरुवातीला आशिया, आफ्रिका आणि मध्य पूर्वेतल्या 30 देशांमधल्या विद्यार्थ्यांवर लक्ष्य केंद्रीत केले जाणार असून एक दिवस अमेरिकेतली कुटुंबही त्यांच्या मुलांना पदवीपूर्व अभ्यासक्रमासाठी पाठवतील, अशी आशा त्यांनी व्यक्त केली.
N.S/S.K/P.M
(Visitor Counter : 103
कोळसा मंत्रालय
कोळशाच्या नव्या खाणीचा शोध
नवी दिल्ली, 20 जुलै 2018
देशात कोळशाच्या नव्या खाणीचा शोध घेण्याचे काम मंदावलेले नाही. दरवर्षी देशाच्या कोळसा साठ्यात अशा नव्या खाणीच्या माध्यमातून 1 ते 3 दशलक्ष टन कोळशाची भर पडते. कोळशाच्या नव्या खाणी शोधण्यासाठी 2013-14 या वर्षात 1.51 लाख मीटर खोदकाम करण्यात आले होते त्या तुलनेत 2017-18 या वर्षात 1.76 लाख मीटर खोदकाम करण्यात आले. कोळशाच्या नव्या खाणींचा शोध अत्याधुनिक तंत्रज्ञानाचीही मदत घेतली जात आहे. केंद्रीय रेल्वे, कोळसा आणि वित्त मंत्री पियुष गोयल यांनी आज राज्यसभेत एका प्रश्नाच्या लेखी उत्तरात ही माहिती दिली.
N.Sapre/M.Pange/P.Malandkar
(Visitor Counter : 69
पोलाद मंत्रालय
प्रक्रिया केलेल्या पोलादाच्या वापरात देशांतर्गत उत्पादनाचा टक्का वाढला
वर्ष 2019-20 पासून भारतात, प्रक्रिया केलेल्या पोलादाच्या निर्यातीचे प्रमाण आयातीपेक्षा जास्त
प्रक्रिया केलेल्या पोलादाचे देशांतर्गत उत्पादन तसेच वापर व आयात केलेल्या पोलादाचा वापर यांचे गेल्या तीन वर्षातील तसेच आताचे आकडे यावरून प्रक्रिया केलेल्या पोलादाच्या वापरात देशांतर्गत उत्पादनाचा टक्का वाढत असल्याचे दिसून येते.
|
|
Finished Steel 
|
|
Year
|
|
Consumption
|
|
Production
|
|
Import
|
|
% Share of Import in consumption
|
|
% Share of Domestic Production in Consumption
|
|
2018-19
|
|
98.71
|
|
101.29
|
|
7.84
|
|
7.9
|
|
92.1
|
|
2019-20
|
|
100.17
|
|
102.62
|
|
6.77
|
|
6.8
|
|
93.2
|
|
2020-21
|
|
94.89
|
|
96.20
|
|
4.75
|
|
5.0
|
|
95.0
|
|
April-June, 2021|
|
24.85
|
|
26.23
|
|
1.16
|
|
4.7
|
|
95.3
|
|
Source: JPC;provisional
प्रक्रिया केलेल्या पोलादाचे गेल्या तीन वर्षातील आयात निर्यातीचे आकडे आणि आताच्या वर्षातील आकडे पुढे दिले आहेत. त्यावरून 2019-20 पासून भारत प्रक्रिया केलेल्या पोलादाचा निव्वळ निर्यातदार असल्याचे लक्षात येईल.
|
|
Year
|
|
Finished Steel 
|
|
Import
|
|
Export
|
|
2018-19
|
|
7.84
|
|
6.36
|
|
2019-20
|
|
6.77
|
|
8.36
|
|
2020-21
|
|
4.75
|
|
10.78
|
|
April- June, 2021|
|
1.16
|
|
3.56
|
|
Source: JPC;provisional
प्रक्रिया केलेल्या पोलादाला असलेली देशातील मागणी, देशांतर्गत पोलाद उद्योगांमुळे भागत आहे, आणि गेल्या तीन वर्षात आयात हळूहळू कमी होत आहेत, ही माहिती केंद्रीय पोलाद मंत्री रामचंद्र प्रसाद सिंग यांनी आज लोकसभेत लेखी उत्तराद्वारे दिली.
संरक्षण मंत्रालय
दक्षिण कमांड मुख्यालयाने साजरा केला आपला 128 वा स्थापना दिवस
लष्कराच्या दक्षिण कमांड मुख्यालयाने आज 01 एप्रिल 2022 रोजी आपला 128 वा स्थापना दिवस साजरा केला. आपल्या गौरवशाली परंपरेने, दक्षिण कमांड या सर्वात जुन्या सेनेने आपल्या जबाबदारीखालील क्षेत्राचे सार्वभौमत्व यशस्वीपणे राखले आहे आणि राष्ट्र उभारणीसाठी अविरत योगदान दिले आहे.
दक्षिण कंमाडने 01 एप्रिल 1895 रोजी स्थापन झाल्यापासून, आपल्या सैनिकांच्या शौर्य, धैर्य आणि दृढनिश्चयाद्वारे आपल्या राष्ट्राची प्रादेशिक अखंडता सुनिश्चित करण्यात महत्त्वपूर्ण भूमिका बजावते आहे. आपल्या देशाचे रक्षणासाठी दक्षिण कमांडने अनेक लष्करी कारवायांत भाग घेतला आहे. सन 1947-48 मध्ये, जुनागढ आणि हैदराबाद या पूर्वीच्या संस्थानांना भारताच्या संघराज्यात जोडण्यात दक्षिण कमांडने महत्त्वाची भूमिका बजावली. पोर्तुगीज राजवटीपासून गोवा, दमण आणि दीवची मुक्तता 1961 मध्ये या कमांडच्या नेतृत्व खाली झाली. 1965 च्या युद्धादरम्यान, कमांडने कच्छच्या रणमध्ये महत्त्वपूर्ण भूमिका बजावली. 1971 च्या भारत-पाक युद्धादरम्यान लढलेल्या लौंगेवालाच्या लढाईत दक्षिण कमांडच्या शूर सैन्याने पाकिस्तानच्या आक्रमणाविरूद्ध भारतीय भूभागाचे रक्षण केले. प्रत्युत्तराच्या कारवाईत, कमांडच्या फॉर्मेशन आणि युनिट्सने खोखरापार आणि गद्रा मधील महत्वाच्या शत्रू क्षेत्रांवर विजय मिळविला. या कारवाईतील अतुलनीय यशासाठी, दक्षिण कमांडच्या जवानांना 70 शौर्य आणि विशिष्ट सेवा पुरस्कारांनी सन्मानित करण्यात आले. श्रीलंकेत 'ऑपरेशन पवन'चे नेतृत्व करण्यासोबतच, कमांडने 'ऑपरेशन विजय' तसेच 'ऑपरेशन पराक्रम' मध्येही आपले शौर्य दाखवले. विविध लष्करी कारवायांमध्ये आपले कौशल्य सतत सिद्ध करत असताना, दक्षिण कमांडने अकरा राज्ये आणि चार केंद्रशासित प्रदेशांमध्ये विस्तारलेल्या जबाबदारीच्या विशाल क्षेत्रात, मानवतावादी मदत आणि आपत्ती निवारण मोहिमेद्वारे देखील मोठे योगदान दिले आहे.
दक्षिण कमांड, गेल्या काही वर्षांत, एक शक्तिशाली लढाऊ दल म्हणून उदयास आली आहे. प्रशिक्षणावर लक्ष केंद्रित करून, कमांडने अलीकडेच वाळवंटातील 30,000 हून अधिक सैनिकांचा समावेश असलेल्या दक्षिण शक्तीचा सराव केला. गेल्या वर्षभरात, दक्षिण कमांडने परदेशी मित्र देशांसोबत अनेक संयुक्त लष्करी प्रशिक्षण सरावही आयोजित केले होते. सतत आधुनिकीकरणावर लक्ष केंद्रित करून, कमांडने स्वदेशी उद्योगातून मिळवलेल्या नवीनतम तंत्रज्ञानाचा समावेश करण्यासाठी अनेक पुढाकार घेतले आहेत.
स्थापना दिनानिमित्त, कर्तव्य बजावताना आपल्या प्राणांची आहुती देणाऱ्या दक्षिण कमांडच्या शूर सुपुत्रांना आदरांजली वाहण्यासाठी पुण्यातील दक्षिण कमांड युद्धस्मारक येथे पुष्पहार अर्पण समारंभ आयोजित करण्यात आला होता. या प्रसंगी आपल्या संदेशात लेफ्टनंट जनरल जे.एस. नैन, पीव्हीएसएम, एव्हीएसएम, एसएम, जनरल ऑफिसर कमांडिंग-इन-चीफ, दक्षिण कमांड यांनी सर्व रँक, नागरी कर्मचारी, माजी सैनिक आणि कुटुंबियांचा सन्मान केला. कोविड महामारीचा सामना करण्यासाठी सर्व आरोग्य सेवा कर्मचार्यांनी बजावलेल्या उत्कृष्ट कामगिरीचेही त्यांनी कौतुक केले. त्यांनी सर्व अधिकारी आणि जवानांना राष्ट्रसेवेत झोकून देत, संवैधानिक भूमिका व्यावसायिक पद्धतीने पार पाडण्याचे आवाहन केले.
संरक्षण मंत्रालय
सहाव्या डेझर्ट फ्लॅग सरावात भारतीय हवाईदलाचा सहभाग
नवी दिल्ली, 2 मार्च 2021
डेझर्ट फ्लॅग म्हणजे संयुक्त अरब अमिरातीच्या हवाई दलाद्वारे वार्षिक बहु-राष्ट्रीय भव्य युद्धसराव कार्यक्रम आहे. भारतीय हवाईदल प्रथमच संयुक्त अरब अमिराती, अमेरिका, फ्रान्स, सौदी अरेबिया, दक्षिण कोरिया आणि बहारीनच्या हवाई दलांसह सहाव्या डेझर्ट फ्लॅग सराव कार्यक्रमात सहभागी होत आहे. युएईच्या अल-धफ्रा हवाईतळावर 03 मार्च 21 ते 27 मार्च 21 या कालावधीत हा कार्यक्रम होणार आहे.
सहा एसयू -30 एमकेआय, दोन सी -17 आणि एक आयएल -78 टँकर विमानासह भारतीय हवाईदल सहभागी होत आहे. भारतीय हवाईदलाच्या तुकडीचा समावेश करायला/समावेश न करायला सी -17 ग्लोबमास्टर समर्थन देईल. आयएल-78 टँकर विमानाच्या हवेत इंधन भरण्याच्या सुविधेच्या सहाय्याने एसयू -30 एमकेआय विमान भारतातून थेट सरावाच्या ठिकाणी पोहोचण्याचा लांबचा पल्ला पार करेल. नियंत्रित वातावरणात हवाई युद्धसराव करण्यास प्रशिक्षण देताना सहभागी सैन्याला प्रत्यक्ष कार्यान्वयन अनुभूती प्रदान करणे हे सरावाचे उद्दीष्ट आहे. सहभागी सैन्यांना उत्कृष्ट कार्यपद्धतीची परस्पर देवाणघेवाण करण्यासह त्यांची कार्यरत क्षमता वाढविण्याची संधी मिळेल.
जगभरातील वैविध्यपूर्ण लढाऊ विमानांचा समावेश असलेल्या या भव्य सराव कार्यक्रमात भाग घेणाऱ्या सैन्यासह, भारतीय हवाईदलाला ज्ञान, अनुभव, कार्यान्वयन क्षमता आणि समन्वय वाढविण्याची अनोखी संधी मिळेल. गतिशील आणि वास्तववादी युद्धाच्या वातावरणात सहभागी राष्ट्रांसोबत सराव करणे आणि संवाद साधणे हे देखील आंतरराष्ट्रीय संबंध दृढ करण्यातील योगदान ठरेल.
गेल्या दशकात, भारतीय हवाईदलाने जगातील सर्वोत्तम हवाईदलात सहयोगात्मक सहभाग नोंदवत बहु-राष्ट्रीय युद्धसरावाचे नियमितपणे यजमानपद भूषविले आहे किंवा भाग घेतला आहे.
S.Tupe/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
माहिती आणि प्रसारण मंत्रालय
कोविड लसीकरणाच्या समर्थनार्थ महाराष्ट्र आणि गोवा राज्यांकडून लोकप्रिय लोककला आणि लोक माध्यमांचा वापर
भारताने आता, 45 वर्षांपुढील प्रत्येकासाठी कोविड --19 लसीकरणाला मान्यता दिली आहे. त्यामुळे केंद्र आणि राज्य सरकार लोकांमधील लसीची उत्सुकता आणि संकोच या संमिश्र आव्हानाचा सामना करण्यासाठी लसीकरणाच्या समर्थनार्थ नाविन्यपूर्ण पध्दती वापरत आहेत.
स्थानिक समुदायांमध्ये प्रतिसाद निर्माण करण्यासाठी लोकप्रिय कला प्रकारांचा वापर करुन मुख्य संदेश प्रसारित करण्यासाठी महाराष्ट्र आणि गोवा यांनी सर्जनशील मार्ग निवडला आहे. फेब्रुवारी ते मे 2021 या कालावधीत विशेष लोक संपर्क समर्थन कार्यक्रमांतर्गत महाराष्ट्रातील 36 जिल्ह्यांमध्ये तर गोव्यातील दोन जिल्ह्यांमध्ये मोक्याच्या 11,400 ठिकाणी स्थानिक भाषांमधून पथनाट्याच्या माध्यमातून लसीकरण संदेश पोहचवण्यासाठी सांस्कृतिक पथके तैनात केली आहेत.
सहकार्य मोहिमेअंतर्गत प्रादेशिक भाषा व स्थानिक बोलीभाषेत कोविड -19 संदर्भातील माहितीचा प्रसार करण्यासाठी एलईडी पॅनेल्स व ऑडिओ घोषणा प्रणालीने सुसज्ज अशा 16 व्हॅन - महाराष्ट्रात 15 आणि गोवा राज्यात 1 व्हॅन आणि 89 कला पथके तैनात करण्यात आली आहेत.
लसीकरणाबाबत चुकीची माहिती पसरवणाऱ्या आणि संकोच निर्माण करणाऱ्या अफवा दूर करण्यासाठी कोविड -19 रोगाबाबत माहिती , योग्य वर्तन आणि लसीकरणाची अद्ययावत माहिती याचा पुनरुच्चार नाट्यसंहितेत केला आहे.
ठाणे जिल्हाधिकारी कार्यालयाबाहेरील प्रेक्षकांमधले राजेश अर्जुन दिवे हे वैयक्तिक कामासाठी नाशिकहून आले आहेत. ते म्हणाले . “लॉकडाउन उठवल्यानंतर वारंवार हात धुण्याविषयी आणि सामाजिक अंतर पाळण्याबाबत मी बेफिकीर झालो. पथनाट्य पाहताना मला जाणवले की रोजच्या दैनंदिन व्यवहारात या पद्धतींचे पालन करणे किती महत्त्वाचे आहे. “जेव्हा कोविड लसीकरण सामान्य जनतेसाठी उपलब्ध होईल तेव्हा मी आणि माझे कुटुंब लस घेण्यासाठी उत्सुक आहोत. "
ही लसीकरण समर्थन मोहीम, भारत सरकारच्या माहिती व प्रसारण मंत्रालयाअंतर्गत, प्रादेशिक लोकसंपर्क विभाग , महाराष्ट्र सरकारच्या सार्वजनिक आरोग्य विभाग, भारतातील डब्ल्यूएचओ कार्यालय आणि युनिसेफ यांच्या संयुक्त विद्यमाने चालवण्यात येत आहे.
डब्ल्यूएचओ-राष्ट्रीय सार्वजनिक आरोग्य देखरेख कार्यक्रम  संहितेच्या तांत्रिक आशयाचा आढावा घेत आहे आणि सांस्कृतिक पथकाला कोविड रोगासंदर्भातील अद्ययावत माहिती आणि उपलब्ध लसींबाबत माहिती देऊन त्यांची क्षमता वाढवत आहे. एनपीएसपीचे पथकही या मोहिमेचा प्रभाव आणि व्याप्ती वाढवण्यासाटी व्हॅन आणि एलईडी डिस्प्लेसाठी मोक्याच्या मुख्य जागा शोधण्यात मदत करत आहे.
जागतिक आरोग्य संघटना देखील निवडक जिल्ह्यातील उपक्रमांच्या प्रभावाचे मूल्यांकन करण्यासाठी आणि या प्रयत्नांचे दस्तऐवजीकरण करण्यासाठी सरकारला सहाय्य करत आहे जेणेकरून इतर आरोग्य समर्थनार्थ मोहिमांसाठी या दस्तावेजांची मदत होईल.
इलेक्ट्रॉनिक्स आणि माहिती तंत्रज्ञान मंत्रालय
कोविड – 19 संसर्ग निश्चित करण्यासाठी भारत सरकारने सुरु केले “आरोग्यसेतू” नावाचे नवे ॲप
(नवी दिल्ली, 2 एप्रिल 2020
कोविड – 19 संसर्गाशी लढा देण्याच्या प्रयत्नांचा एक भाग म्हणून आज भारत सरकारने खासगी-सरकारी सहकार्यातून विकसित केलेले “आरोग्यसेतू” नावाचे नवे अॅप सुरु केले.
प्रत्येक भारतीय नागरिकाच्या स्वास्थ्य आणि आरोग्याची काळजी घेण्यासाठी केंद्र सरकारने सुरु केलेल्या डिजिटल इंडिया मोहिमेत हे “आरोग्यसेतू” नावाचे नवे अॅप सहभागी आहे. हे अॅप प्रत्येक नागरिकाला कोरोना विषाणूचा संसर्ग होण्याचा कितपत धोका आहे याचे स्वतःलाच आकलन करून घ्यायला मदत करते. अत्याधुनिक ब्लू टूथ तंत्रज्ञान, गणिती आकडेमोड आणि कृत्रिम बुद्धिमत्तेचा वापर करून हे अॅप प्रत्येक व्यक्तीच्या समाजातील इतर व्यक्तींशी होणारे व्यवहारांचा आधार घेऊन कोरोना संसर्गाच्या धोक्याची पातळी निश्चित करेल.
कुठल्याही व्यक्तीने त्याच्या स्मार्ट फोन मध्ये एकदा हे अॅप घेतल्यानंतर अत्यंत सोप्या आणि वापरासाठी सुलभ क्रियांमधून ते परिसरातील आरोग्यसेतू असलेले इतर फोन ओळखून घेते. या फोनपैकी कुणाचा वापरकर्ता कोविड – 19 संसर्गाने बाधित असेल तर हे अॅप अत्यंत अत्याधुनिक मानकांवर आधारित आकडेमोड करून धोक्याची पातळी ठरविते.
या अॅपने गोळा केलेली वैयक्तिक माहिती विशिष्ट तंत्रज्ञानाद्वारे गोपनीय ठेवण्यात येणार असून भविष्यात केव्हाही आरोग्य विभागाला गरज लागली तर ती फोनमधून उपलब्ध होऊ शकेल.
हे ॲप 11 भाषांमध्ये उपलब्ध असून, एकदा स्मार्ट फोनवर घेतल्यानंतर संपूर्ण देशभरात कुठेही पहिल्या दिवसापासूनच त्याचा वापर करता येईल.
G.Chippalkatti/S.Chitnis/P.Kor